Lav et referat af nedenstående tekst:

Tekst:
Denne artikel er opdateret 20. august og væsentlige detaljer om mandens identitet er fjernet, efter manden er fundet død på Sjælland. En 48-årig mander efter godt en uge uden livstegn stadig forsvundet. Det oplyser Nordjyllands Politi i en pressemeddelelse. Manden blev i første omgang efterlyst tirsdag i sidste uge efter at han lørdagen forinden - den 8. august - havde forladt sit hjem ved Aalborg. Det var om eftermiddagen, og han var i det politiet kalder "en nedtrykt sindstilstand" da han forlod sit hjem i en blå Audi på tyske plader. Han satte kurs mod Sjælland og det sidste livstegn fra den 48-årige mand findes i Køge den 9. august om aftenen hvor den blå Audi er set. Siden har politiets efterforskning ikke kunnet fastslå, hvad der er sket eller hvor Søren Jens Johansson kan være taget hen. Ring 114 med oplysninger Fra Nordjyllands Politi lyder det fra efterforskningsleder Kenneth Rodam, at alle der måtte have informationer om, hvor manden befinder sig, som har set den blå Audi med de tyske nummerplader eller andet, der kan hjælpe til sagens opklaring om at ringe 114. - Familien er naturligvis meget bekymrede for ham – og derfor beder vi alle om at ringe 114, hvis de har informationer om, hvor han måtte opholde sig, udtaler Kenneth Rodam i en pressemeddelelse hvor han også opfordrer manden selv til at henvende sig til politiet. Bilen har ikke forladt Sjælland Manden er bosat ved Aalborg, og derfor er det Nordjyllands Politi, der står for efterforskningen omkring hans forsvinden. Og den har altså vist, at han var i Køge den 9. august om aftenen. Da han har relationer på Sjælland er der også mulighed for, at det er her, han fortsat befinder sig. Derfor er denne efterlysning altså også relevant for andre end de nordjyske borgere og alle der måtte have set noget, der kan medvirke til sagens opklaring skal altså ringe 114. Når man ringer 114 får man kontakt til den lokale politikreds, og uanset hvor man ringer fra, kan det lokale politi hjælpe dig videre til dem, der er bekendte med sagen. - Det er via nummerpladegenkendelse, at vi har kunnet placere bilen i Køge den 9. august og vi har siden da ikke registreret nummerpladerne igen, så vi er ret sikre på, at bilen stadig er på Sjælland og hvis man ser den, så ring endelig til os, siger Kenneth Rodam fra Nordjyllands Politi som samtidig oplyser at Midt- og Vestsjællands Politi også kigger aktivt efter den blå Audi. Denne artikel er opdateret 20. august og væsentlige detaljer om mandens identitet er fjernet, efter manden er fundet død på Sjælland.

Referat:
Seneste livstegn fra manden kom for en uge siden.